LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2019 M. LIEPOS 30 D. ĮSAKYMO NR. A1-426 „DĖL PRIEGLOBSČIO, MIGRACIJOS IR INTEGRACIJOS FONDO 2014–2020 METŲ NACIONALINĖS PROGRAMOS 2 KONKRETAUS TIKSLO „TREČIŲJŲ ŠALIŲ PILIEČIŲ INTEGRACIJA IR TEISĖTA MIGRACIJA“ 1 NACIONALINIO TIKSLO „INTEGRACIJOS PRIEMONĖS“ 2 VEIKSMO „PASLAUGŲ TREČIŲJŲ ŠALIŲ PILIEČIAMS TEIKIMAS“ PROJEKTŲ FINANSAVIMO SĄLYGŲ APRAŠO NR. PMIF-2.1.2-K-02 PATVIRTINIMO“ PAKEITIMO

2022 m. lapkričio 28 d. Nr. A1-795

Vilnius

1. Pakeičiu Prieglobsčio, migracijos ir integracijos fondo 2014–2020 metų nacionalinės programos 2 konkretaus tikslo „Trečiųjų šalių piliečių integracija ir teisėta migracija“ 1 nacionalinio tikslo „Integracijos priemonės“ 2 veiksmo „Paslaugų trečiųjų šalių piliečiams teikimas“ projektų finansavimo sąlygų aprašą Nr. PMIF-2.1.2-K-02, patvirtintą Lietuvos Respublikos socialinės apsaugos ir darbo ministro 2019 m. liepos 30 d. įsakymu Nr. A1-426 „Dėl Prieglobsčio, migracijos ir integracijos fondo 2014–2020 metų nacionalinės programos 2 konkretaus tikslo „Trečiųjų šalių piliečių integracija ir teisėta migracija“ 1 nacionalinio tikslo „Integracijos priemonės“ 2 veiksmo „Paslaugų trečiųjų šalių piliečiams teikimas“ projektų finansavimo sąlygų aprašo Nr. PMIF-2.1.2-K-02 patvirtinimo“:

1.1. Pakeičiu 28 punktą ir jį išdėstau taip:

„28. Didžiausia vienam projektui galima skirti finansavimo lėšų suma – iki 729 450 (septynių šimtų dvidešimt devynių tūkstančių keturių šimtų penkiasdešimt) eurų, iš kurių iki 547 087,50 euro (penkių šimtų keturiasdešimt septynių tūkstančių aštuoniasdešimt septynių eurų ir penkiasdešimt centų) – PMIF lėšos ir iki 182 362,50 euro (vieno šimto aštuoniasdešimt dviejų tūkstančių trijų šimtų šešiasdešimt dviejų eurų ir penkiasdešimt centų) − PMIF bendrojo finansavimo lėšos.“

1.2. Pakeičiu 31 punktą ir jį išdėstau taip:

„31. PFSA 30 punkto lentelės 3.1–3.9 papunkčiuose nurodytos išlaidos apmokamos taikant Paslaugų ir paramos teikimo užsieniečiams išlaidų fiksuotąjį įkainį. Šis įkainis nustatomas remiantis Paslaugų ir paramos teikimo užsieniečiams išlaidų fiksuotojo įkainio nustatymo tyrimu, kuris skelbiamas interneto svetainėje https://www.pmif.lt/teises-aktai/supaprastintu-islaidu-apmokejimo-tyrimai.“

2. N u s t a t a u, kad šis įsakymas taikomas ir iki jam įsigaliojant pradėtiems įgyvendinti projektams nuo jų įgyvendinimo pradžios.

Socialinės apsaugos ir darbo ministrė	Monika Navickienė